Isanda lauas
Tere tulemast saatesse Isanda lauas.
Meil on rõõm taas pool tundi vestelda,
et koos imetleda Issanda headust,
mida Tema teeb erinevate inimeste elus.
Sel korral on minu külaliseks Esa Heinonen.
Tere tulemast! Aitäh!
Palvetasime enne saate algust, et Püha Vaim saaks kasutada meie suud.
Seda nüüd usumegi ja kõigepealt küsin:
Kes on Esa Heinonen? Kus sa oled sündinud
ja siiakanti tulnud?
Räägi sellest natuke.
Olen pärit Kesk-Pohjanmaa maakonnast Halsua vallast.
Kanala nimelises väikeses külas veetsin oma lapsepõlve.
Sel ajal olid perekonnad suured, vähe võimalusi töö leidmiseks.
Seetõttu suundusin 15-aastasena Helsingisse ja asusin tööle.
Huvitav on see, et selle maja teises tiivas, kus praegu istume,
oli mu esimene töökoht.
Sel ajal asusin õppima ametit - politseitööd.
Sel alal töötasin põhiliselt Kokkolas.
Umbes 9 aastat tagasi jäime abikaasaga pensionile.
Seejärel kolisime Tervakoskisse Riihimäki lähedale.
Tahtsime natuke muutust oma ellu.
Rääkisid, et sündisid Kesk-Pohjanmaa maakonnas.
Millise aluse sa usuelu jaoks sealt said?
Sel ajal oli küllaltki tavaline, et
palju osaleti külaseltskondades, peaaegu 100%.
Kuid tõelisest usuelust räägiti väga vähe.
Pühapäevakoolis käis eelkooli- ja kooliealisi lapsi arvukalt.
Ja nii ka mina.
Peab ütlema, et lapsepõlves oli mul usk Jeesusesse.
Sellest jäi minu sisse usk, et Keegi on olemas.
Kui asusid Helsingisse, siis see ununes.
Siis ununes paljutki!
Läks nii halvasti, ehk ka kellelgi teisel on nii läinud ...
Kui läksin lapsepõlvekodust maailma, siis 20 aasta jooksul
ei elanud ma mingilgi viisil usuelu.
Ometi juhtus midagi silmatorkavat
ja sellest on hea kuulda.
Jah, tõesti, kuigi vahel põhjuseta vaieldakse selle üle,
milliste sõnadega õieti kirjeldada päästmisele tulekut.
Kui Jeesuse ajal sai üks pime nägijaks,
küsiti uudishimulikult: "Kuidas see juhtus?"
Pime, kes oli saanud nägijaks, vastas: "Ma ei tea,
kuidas see juhtus, kuid tean, et ma olin pime ja nüüd näen."
Jeesus ütleb: "Minu juurde ei saa keegi tulla, kui Isa teda ei tõmba."
Seetõttu ei saa ma kiidelda, et mina hakkasin uskuma.
Sain tunda Jumala armu.
Sel ajal ütlesin juba valjuhäälselt, et Jumalat pole olemas
või et kui Ta ongi olemas, siis keegi ei tea, milline Ta on.
Selline oli mu südame olukord, kuhu Jumal andis otsinguaja.
Tema ise tõmbas mind ühendusse Jeesusega.
Kas võiksid seda natuke täpsustada?
Kas see juhtus Helsingis või mujal?
1970.a. keskel oli Kokkolas alanud võimas ärkamine.
Ma jälgisin seda, mis seal toimub.
Issand tegutses seal põnevalt.
Ta alustas isikutest, kes olid avalikkusele väga tuntud,
kõrgetel ametikohtadel.
Sellised päästis kõigepealt.
Selline järjekord oli Jumala hea plaan.
Tükk aega oli mul mõte, et see on mingi pöörasus.
Nüüd ollakse innustunud sellisest asjast.
Minu ellu tuli Jumala kutse aeg 1978-79.a. jooksul.
Ma ei tahtnud minna vaimulikule koosolekule, sest mõtlesin,
et minuga manipuleeritakse.
Olin sel ajal nii ülbe ja uhke, et mõtlesin:"Kui Jumal on olemas,
siis ta võib leida mind ka mu kodust."
Täna ei soovita ma seda mõtet kellelegi, sest tean, et
usk sünnib Jumala Sõna kuulamisest.
Soovitan Jumala Sõna kuulama minna.
Teadsin täpselt, et mu sisemuses hakkas midagi toimuma.
Kui olin 1979.a. alguses ametikursustel Helsingis,
imestasin ma, et kui tavaliselt inimene kodust välja pääsedes
sukeldub nö. ööellu, siis nüüd oli mul kadunud huvi selle vastu.
Ma ise ei olnud otsustanud, et ei osale selles.
Hiljem mõistsin, et Jumala Vaim tegi minus oma head tööd.
Ta hakkas mind eraldama asjadest, mis mind varem olid köitnud.
Nägin mitut eriliselt kõnekat unenägu, mis olid seotud minu
muutumisprotsessiga.
Issand andis mulle suure surmahirmu.
Tänapäeval mõeldakse, et surmahirm on halb asi,
kuid mina ütlen, et see on reaalsus.
On tohutult tähtis, et inimene märkaks,
et meie aeg on piiratud.
Sain surmakartuse unede kaudu,
millest ma siin üksikasjalikult rääkima ei hakka.
Mõistsin, et olen surma maailmas.
Üks unedest oli minu pöördumise jaoks otsustav.
Tahan ajas veel tagasi minna, et anda au Jumalale.
Hoolimata sellest, et olin tööl politseiametis, oli isiklikus elus
komme, et kui mindi külla või kutsuti külalisi,
pidi alati olema midagi pakkuda.
Ka sellega seoses hakkas Jumal tegema tööd.
Ta võttis ära selle harjumuse.
Pakutava all mõtlesid sa alkoholi?
Jah, sellega mõtlesin just alkoholi.
Kui selle poole aasta jooksul keegi ütles: "Lähme restorani!",
kogesin ma vastumeelsust.
Kuidagi ma teadsin, et see ei kuulu minu ellu,
et mul ei ole seal hea olla.
See kõik on töö, mida Jumal tegi, et eraldada mind.
Oli veel üks ja viimane mõjus unenägu.
Tegime suvel mu naise kodus väikest remonti ning ühel hetkel
kogesin sellist püha ja puhast tunnet.
Vaatsin peeglisse ja tundsin, et oleksin nagu puhtaks pestud,
sest Püha Vaim oli lähedal.
Seal siis nägin unes, et olin liuväljal, mille ääres
oli vanalinna siluett, mis meenutas Jeruusalemma.
Mulle öeldi: "Peatu, sulle näidatakse midagi."
Selle linna tagant ilmus tohutu suur kirkus,
et pidin kätega oma silmi varjama.
Ma ei suutnud üldse sinnapoole vaadata.
Selle kirkuse all oli suurte tähtedega tekst:
"Mina olen ülestõusmine ja elu!" ja see tõmmati üles taevasse.
Seejärel tuli 50-margane sedel, mis suurenes üle taeva.
Selle all olid sõnad: "Mitte see!"
Hiljem mõistsin, et Issand näitas Jeesuse teed ja mammonat -
Jeesus ütles:"Te ei saa teenida 2 isandat!
Pead tegema otsuse ja valiku!"
See oli üks viimane selgelt kõnelev tegur!
Mõtlesin, et ükskõik, kui kõva peaga ma olen, aga ma
pean mõistma, et see on Jumala kõne.
See on ääretult tähtis, et Jumala armust see kõik toimus.
Seetõttu anname Temale kõik tänu ja au!
See muutis kindlasti palju su elu.
Ma pidasin end tubliks meheks ja väikeseks patustajaks,
kuid Jumalal oli võimalik näidata mulle, et olen patune Tema ees.
Sain armu, et mõista Kristuse lunastustööd -
see oli siis ja on ka nüüd.
Jumala töö Püha Vaimu kaudu mõjus ka mu töökohal.
Töötasin uurijana.
Alati istus teiselpool mu töölauda kurjategija.
Kippus tekkima eksikujutlus, et mina olen hea
ja see teine kurjategija.
Jumala Vaimu mõjul mõistsin, et
Jumala vaatevinklist on siin 2 röövlit.
Hakkasin tundma, et Jumala Vaim minu sees armastab inimesi,
ka neid meie kliente.
Tahtsin rääkida:"Kas tead, kuidas Jumal sind armastab
ja on sind endaga lepitanud?"
Oleksin tahtnud rääkida sellest.
Kuid minu rolli juurde kuulus ka see, et pidin välja selgitama tõe,
mille tulemuseks olid sageli vanglakaristused.
Minu seesmine muutus oli võimas asi.
Mäletan, et varsti peale seda kogemust
kõndisin Kokkola tänavatel, tundsin esimese armastuse kogemust.
Pisarad voolasid silmist kui vaatasin inimesi,
sest kogesin, et Jumal armastab neid.
Et kogeda Jumalat ei pea minema Ameerikasse või mujale.
Ta on siin, argielu keskel ja sellesse tahab Jumal
saata oma sõnumi.
Ütlesid, et sul on roll, su ametiroll, kuid kas sa said seal
ka Kristuse armastust vahendada?
Jah, see oli võimalik.
Inimene kogeb asju mitte ainult füüsilisel, vaid ka vaimsel tasemel.
Usun, et Jumal sai teha inimesi alandlikumaks, anda uut vaatenurka
ja nad kogesid armastusepuudutust.
Ühe näitena toon isiku, kes oli sooritanud kriminaalkuriteo.
Tema lugu uurisin enne pensionile jäämist.
Talle mõisteti kohtus 9 aastat vanglakaristust.
Tal olid lahkudes pisarad silmis, ta surus kätt ja ütles:
"Tänan sind kõige eest!"
Tema Vaim mõistis, et Jumala armastus oli siin.
Kui väga temagi igatses Jumala headust oma ellu.
Sa oled paljusid asju näinud.
Ütlesid, et sul on olnud unenägusid hiljemgi.
Issand on mind varustanud kutsumuse kohaselt.
Nägin ka sellise unenäo, kus Issand saatis mulle õhupalliga
kilekoti. Kui võtsin selle kilekoti, siis sellel oli pesumaja silt,
seal trükitähtedega: "ESA HEINONEN."
Veel oli kirjas "ANANIAS" ja all oli "JUMAL" ja kuupäev.
Kui olin alles päästetud saanud, olin nagu väike laps.
Ma mõtlesin, et Taevane Isa saadab mulle kingitusi,
kuna taipasin päästmisele tulla. See oli lapselik mõte.
Hakkasin vaatama, mis seal kotis on.
Seal oli teleriekraani suurusi värvilisi pilte,
millel oli näha hingevaenlase tööd.
Seal oli ühishaudu, tapetud inimesi, lastepornot.
Kogesin kohutavat ahastust, kuidas Jumal kannatab selletõttu,
et me laseme hingevaenlasel vabalt toimida.
Kõrvadega kuulsin sõnu: "Te ei ole mu pühi kirjutusi uurinud!"
See on kandnud mind üle 30 aasta.
Ma ei tahaks, et keegi alahindaks Jumala Sõna.
Kui me tänapäeval vaatame meediat enda ümber,
siis on väga kurb lugeda, kuidas isegi karjased on selles eksinud.
Selles suhtes oleme tõsises olukorras,
kuigi see ei ole üllatus, sest Jumal ütleb oma Sõnas,
et selline loobumine tuleb.
Kuidas taganemine toimub?
Siis, kui enam ei austata seda, mida Jumal on rääkinud.
Me ei saa öelda isale:
"Isa, austan sind, aga ei hooli sellest, mida sa räägid."
Nii ei saa olla!
Piiblis Sakaria kirjas öeldakse: "Vaiki Issanda ees kõik liha!"
Inimene peaks mõistma ja alanduma, ütlema:"Isa, mida Sinul on ütleda?
Mida Sina asjast arvad?"
Oled palju asju näinud Sõna kaudu ja lõpuaegu ja
Iisraeli puudutavat uurinud.
Kuidas need asjad sulle on selginenud?
See oli meeldiv asi, sest päästmisele tulemise järel
ei pidanud keegi mulle õpetama seost Iisraeli ja kristlaste vahel.
Praegu mõistan, et see on Kristuse vaim.
See on Messia vaim, kes ühendas ka minu vaimu sellega.
Teatud viisil oleme võlgu ja vastutatavd, et Jeesuse vennad -
juudi rahvas pääseks osa saama evangeeliumist,
millest me oleme osa saanud.
See on väga laiaulatuslik teema.
Piibel õpetab selgelt esiteks seda, et Jumal on Iisraeli rahva
valinud erilise ülesande täitmiseks.
Juba Paradiisis ütles Ta: "Saab tulema naise seeme,
mis teeb tühjaks hingevaenlase teod."
Tema valmistas rahva, sünnitades seemne,
kes on Jeesus Kristus.
Teame, et Moosese kaudu anti prohvetlik sõna,
et ajaloos tuleb aeg, et Issand saab laiali pillutama selle rahva
kõikide rahvaste keskele.
Jeesuse süda oli selline, et ta nuttis, kui Ta Õlimäelt
vaatas Jeruusalemma linna.
Ta nägi prohvetlikult seda, et tempel lammutatakse
ja rahvas pillutatakse laiali. See on kestnud juba 2000 aastat.
Mingil ajal hakkas Piibel mulle rääkima sellest, kui Jaakob põgenes
Eesavi eest ja läks teenima Laabanit -
siin on pilt laialipillutatuse ajast.
Teenides Laabanit armus Jaakob Raahelisse, kuid talle anti Lea.
Lea tähendab tõlkes "tuhmisilmne" ja Raahel "emalammast".
Näen siin kahte pilti.
Üks on Juudi rahva vaimulik pimedus Messia suhtes.
Nad ei tundnud ära, et Jeesus on nende Messias.
Raahel, mis tähendab emalammast, kirjeldab Juudi rahvast
suure sünnitajana.
Jaakob sai Raahelist vaid 2 poega - üks oli Joosep ja teine Benjamin.
Nimi Joosep tähendab "Ta annab veel"
ehk juudi rahvas suure sünnitajana Joosepi sündimise järel.
Joosep, kes on võrdpilt Jeesuse sündimisest.
Ajaloo üle jäi prohvetlik sõnum: "Ta annab veel!"
Laabani juures Jaakob ärritus mingil põhjusel,
et millal saan minna tegema tööd oma kodu heaks.
Siin näen ma pilti sellest, kui juudi rahvas
tuleb tagasi vanemate maale.
Seal räägitakse, et enne kui Jaakob lahkub Peetelist,
natuke enne Efratat tulevad Raahelile suured sünnitusvalud.
Ma mõistan nüüd, et meie, kes me jälgime ajamärke ja meediat
või käime Iisraelis, me näeme Raaheli sünnitusvalusid.
Jeremia 31 oli prohvetlikult kirjutatud:
"Raahel nutab oma laste pärast ja ei lase end lohutada.
Tal on lein laste pärast, kuna neid pole enam."
Edasi on öeldud. et ära nuta ja ära vala enam pisaraid,
sest su tööl saab olema palk ja su lapsed tulevad tagasi isade maale.
Siit näeme, et Raaheli nutt on kestnud 2000 aastat.
Nüüd on ta Efrata lähedal uuesti sünnitusvaludes.
Selle Piiblisalmi põhjal on sünnitusvalud nii tugevad, et on öeldud:
"Raahel peab surema.
Kui Raahel kogeb valusid, siis sündiva lapse nimeks
peab panema Menoni ehk "kannatuse laps"."
Kuid isa vaatas teda teiste, so. ususilmadega, et
tema nimi on Benjamin ehk "õnne poeg".
Selles on tänapäeval küsimus.
Raahel, st. juudi rahvas on sünnitamas Benjamini,
kes oli vendadest noorim.
Meie oleme teised vennad - teistest naistest sündinud paganarahvad.
Meie ülesanne on tuua Benjamin veel Joosepi ehk Jeesuse juurde.
Sellest räägitakse Moosese kirjas,
et kui Joosep Benjamini nägi, ei suutnud ta end valitseda.
Ta ütles:"Egiptlased, minge ära, see on meievaheline asi!
Ta nuttis häälekalt, öeldes: "Mina olen Joosep."
Jeesus paljastab end, kui Benjamin saabub Tema juurde.
Miika 5 on prohveteeritud: "Kui sünnitaja on sünnitanud,
astub esile Messias, kes tuleb Petlemmast.
Tema on Issand, kes väes valitseb
ja rahvad elavad Tema alluvuses."
Imeline on teada, kuhu oleme teel.
Selles on meil, kristlastel, oma ülesanne.
Mis see sinu arvates on?
Segadus on selles arvamuses, et kristlased sekkuvad poliitiliselt.
Küsimus pole selles.
See on Jumala päästmise ajalugu ajalooliste sündmuste kaudu.
Kui mõistame Roomlaste kirja kaudu, et Iisraeli vastuvõtmine
on eluks kogu maailmale, siis me ei võitleks selle vastu.
Jumal armastab palestiinlasi ja kõiki rahvaid,
kuna Ta on nad iseendale loonud.
Kui oleme mõistmatuses, ei saa me aru Jumala töökorraldusest.
Jumal tahab Iisraeli kaudu õnnistuse tuua.
Mina arvan, et Jumal kutsub praegusel ajal kristlasi appi.
Juutide ja kristlaste ühine ajalugu on ääretult ränk.
Seda rahvast on tapetud miljoneid nö. kristliku rahva keskel.
Meil on siin palju tööd, et paluda Kristuse armastuse levimist -
osutada tegudega armastust.
Peame mõistma, et juudile pole lihtne öelda, et
Kristliku maailma Messias ja Vabastaja on nende Messias
ja ka nende Vabastaja, just ajaloo tõttu.
Jumala Sõna :"Õnnistage Iisraeli, siis saate ise õnnistatud!" on tõde!
Mul on olnud võimalus töötada Iisraelis vabatahtlikuna
vanadekodus ja tagasipöördujate keskel.
Olen mõnele saanud osutada Kristuse armastust, teenides neid.
Vahel võime mõelda, et vaid suured avalikud teod on tähtsad.
Jumal ei vaata mõõtusid, vaid seda, mida teeme armastuses.
Meie pooletunnine saade hakkab lõppema.
Nüüd on aeg, mil võid öelda vaatajatele seda,
mida Issand su südamesse just sel hetkel annab.
Tähtis on, et peatuksime ja mõtleksime: Kuhu oleme teel?
Kui Jumal kutsub sind, et sa mõistaksid,
see on elu kõige tähtsam aeg.
Jumala tahe meie juures on selge:
Tema tahab, et iga inimene saaks päästetud.
Päästmine on Tema Pojas. Piibel ütleb, et ei ole teist
nime taeva all inimestele päästmiseks kui Jeesus Kristus!
Anna luba selleks, et Jumal peseks Kristuse tõttu kõik sinu patud ära!
Ta kingib sulle igavese elu Jeesuses Kristuses.
Tänan sind, Esa, et saime vestelda sinu päästmisele tulekust.
Arutlesime pikalt, kuidas sina neid asju mõistad
ja kuidas me kristlastena peame valvama oma olukorda,
et saaksime selle krooni, mille Jumal igaühele
oma rahva seast tahab anda.
Rõõmustan suurest alandlikkusest, mida näen sinus meie vestluse kaudu.
Siin on näha, et see, millest räägid, on tõde su juures.
Usume, et see on Jumala and.
Soovin, et kohtaksid inimesi Iisraelis ja Soomes ja saaksid
rääkida seda võimsat rõõmusõnumit.
Aitäh! Jumal õnnistagu sind!
Tõlge:Helve Soodla Subtiitrid:Ruth Tolmusk